NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARIO AMB CONTRACTE LABORAL INDEFINIT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2325)
  + [Valencià](/va/acuerdo/2325)






Selector de idioma

Leer

* [Español](/es/acuerdo/2325)
* [Valencià](/va/acuerdo/2325)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARIO AMB CONTRACTE LABORAL INDEFINIT[Butlletí Oficial Universitat d'Alacant](/ca/Publicacion)
=======================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARIO AMB CONTRACTE LABORAL INDEFINIT

Data d'aprovació
:   27/02/2013

Data de publicació
:   01/03/2013

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2325.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2325)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2325)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARIO AMB CONTRACTE LABORAL INDEFINIT&url=https://www.boua.ua.es/va/acuerdo/2325)

**Títol:** NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARIO AMB CONTRACTE LABORAL INDEFINIT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 27 de febrer de 2013

NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI

O AMB CONTRACTE LABORAL INDEFINIT

EN EL MARC DEL

REIAL DECRET-LLEI 14/2012, DE 20 D'ABRIL

EXPOSICIÓ DE MOTIUS

El Reial Decret-Llei 14/2012, de 20 d'abril, de mesures urgents de racionalització de la despesa pública en l'àmbit educatiu, determina, en el context de les universitats, l'activitat docent a desenvolupar pel personal docent i investigador funcionari en règim de dedicació a temps complet, que es gradua en atenció a la intensitat i excel·lència de la seua activitat investigadora, establint uns nous límits superior i inferior a la dedicació docent del professorat funcionari. En aquesta línia, l'article 6.Quatre del Reial Decret-Llei 14/2012 dóna una nova redacció a l'article 68 de la Llei Orgànica 6/2001, de 21 de desembre, d'Universitats, que disposa ara en l’apartat 2 que "amb caràcter general, el personal docent i investigador funcionari de les universitats en règim de dedicació a temps complet dedicarà a l'activitat docent la part de la jornada necessària per a impartir en cada curs un total de 24 crèdits ECTS. No obstant això, la dedicació a l'activitat docent d'aquest personal podrà variar en funció de l'activitat investigadora reconeguda de conformitat amb el Reial Decret 1086/1989, de 28 d'agost, sobre retribucions del professorat universitari, i que haja donat lloc a la percepció del complement de productivitat previst en l'article 2.4 d’aquest". El nou article 68.2, en atenció a l'activitat investigadora reconeguda, estableix un sòl mínim de 16 crèdits ECTS i un sostre màxim de 32 crèdits ECTS, i permet modular la dedicació docent del professorat dins d'aquests marges.

Pel que fa al personal contractat, des de la Direcció General d'Universitat, Estudis Superiors i Ciència de la Generalitat Valenciana, s'ha establit que, amb caràcter general, el personal docent i investigador en règim de contractació laboral (professor/a col·laborador/a i professor/a contractat/da doctor/a) tindrà la mateixa dedicació a l'activitat docent que el personal docent i investigador funcionari (titular d’universitat, titular d'escola universitària i catedràtic/a d’escola universitària) resultant d'aplicar-hi el Reial Decret-Llei 14/2012.

En aquest context, es fa necessari establir els criteris que la Universitat d'Alacant aplicarà per a obtenir la dedicació docent del personal docent i investigador dins dels marges marcats pel Reial Decret-Llei 14/2012. En l'establiment d'aquests criteris, i amb la finalitat de fer una interpretació favorable dins del que permet la normativa, s'estableix una modulació de la dedicació docent en funció dels trams de recerca avaluats positivament i els possibles. Addicionalment, i amb la intenció d'incentivar tant l'obtenció de la primera avaluació positiva de l'activitat investigadora com l'augment de trams de recerca vius, es considera que per al còmput dels anys que poden acumular-se per a sol·licitar una avaluació tindrà la consideració de període investigador el temps posterior a la data d'ingrés en la universitat com a personal docent i investigador a temps complet augmentada en tres anys.

El Reial Decret-Llei 14/2012 gradua la dedicació docent del personal docent i investigador funcionari en funció del nombre de períodes de l'activitat investigadora reconeguda de conformitat amb el Reial Decret 1086/1989, de 28 d'agost, sobre retribucions del professorat universitari, i que haja donat lloc a la percepció del complement de productivitat previst en l'article 2.4 del mateix. Paral·lelament, la graduació establida en aquesta normativa per al personal docent i investigador amb contracte laboral indefinit es farà tenint en compte el nombre de períodes de l'activitat investigadora avaluats positivament per la Comissió Nacional Avaluadora de l'Activitat Investigadora (CNEAI) segons conveni d'encàrrec d'avaluació de la Universitat d'Alacant amb la CNEAI.

Article 1. Àmbit d'aplicació

Aquesta normativa estableix les bases per les quals la Universitat d'Alacant regula, dins dels marges establits pel Reial Decret-Llei 14/2012, la dedicació docent del personal docent i investigador funcionari i del personal docent i investigador amb contracte laboral indefinit (professor/a contractat/da doctor/a i professor/a col·laborador/a), amb un règim de dedicació, en els dos casos, a temps complet.

Article 2. Conceptes i definicions

A l'efecte d’aquesta normativa caldrà tenir en compte els conceptes següents:

1. Nombre de períodes de l'activitat investigadora reconeguda de conformitat amb el Reial Decret 1086/1989, de 28 d'agost, sobre retribucions del professorat universitari, i que haja donat lloc a la percepció del complement de productivitat que l’esmentat Reial Decret preveu en l'article 2.4. Aquest nombre de trams de recerca s'usarà per a establir la dedicació docent inicial del personal docent i investigador funcionari en règim de dedicació a temps complet.

2. Nombre de períodes de l'activitat investigadora avaluats positivament per la CNEAI per al personal docent i investigador amb contracte laboral indefinit. Aquest nombre de trams de recerca s'usarà per a establir la dedicació docent inicial del personal docent i investigador amb contracte laboral indefinit en règim de dedicació a temps complet. Eventualment, també s'usarà per a establir la dedicació docent inicial del personal docent i investigador funcionari en règim de dedicació a temps complet, sempre que, pel temps transcorregut, no n’haguera sigut possible la convalidació per la CNEAI als efectes que estableix el Reial Decret 1086/1989.

3. Possibilitat de tenir algun tram de recerca. S'entendrà que és possible tenir algun tram de recerca si, tenint en compte els anys exigits per a poder tenir un tram de recerca d’acord amb l'article 4, podria haver-se sol·licitat i avaluat, almenys, un període d'activitat investigadora.

4. Últim tram de recerca viu. S'entendrà que l'últim tram de recerca està viu si no és possible tenir un altre tram de recerca posterior a l'últim concedit, tenint en compte els anys exigits per a poder tenir un tram de recerca segons el que estableix l'article 4.

5. Nombre de trams de recerca possibles. S'entendrà per nombre de trams de recerca possibles el nombre de trams de recerca que podrien haver sigut avaluats positivament tenint en compte els anys exigits per a poder tenir un tram de recerca segons el que estableix l'article 4.

Tots aquests indicadors s'obtindran amb anterioritat a l'1 de gener de l'any d'inici de cada curs acadèmic i seran la base per al càlcul de la dedicació docent individual en aquell curs.

Article 3. Dedicació docent

1. El Reial Decret-Llei 14/2012, de 20 d'abril, de mesures urgents de racionalització de la despesa pública en l'àmbit educatiu, estableix, amb caràcter general, l'equivalent a 24 crèdits ECTS de dedicació a l'activitat docent. Tenint en compte, a l'efecte de dedicació del professorat, que un crèdit ECTS equival a 10 hores presencials amb l'alumnat, s'obté, amb caràcter general, un total de 240 hores de dedicació a l'activitat docent.

2. D'altra banda, s'estima que, en la Universitat d'Alacant, tant el personal docent i investigador funcionari en règim de dedicació a temps complet com el personal docent i investigador amb contracte laboral indefinit, està involucrat, en mitjana, en l'avaluació de 3,33 assignatures. Considerant que cada assignatura realitza dues avaluacions per curs acadèmic amb una durada de tres hores cadascuna d'elles, s'estima que la dedicació a aquesta activitat docent presencial és de 3,33 x 2 x 3 = 20 hores.

3. Tenint en compte els apartats anteriors, la dedicació a la resta d'activitats docents (d'ara endavant, dedicació docent) en la Universitat d'Alacant, serà amb caràcter general, de 22 crèdits ECTS, tant per al personal docent i investigador funcionari com per al personal docent i investigador amb contracte laboral indefinit, tots dos en règim de dedicació a temps complet. En concordança amb el Reial Decret-Llei 14/2012, de 20 d'abril, aquesta dedicació docent podrà ser modulada segons especifica l'article 5, sense perjudici de les reduccions docents establides en la normativa que hi resulte aplicable.

Article 4. Activitat investigadora

1. A l'efecte del càlcul de la dedicació docent individual, es considerarà la data de l'1 de gener de l'any següent al d'ingrés en la universitat com a personal docent i investigador a temps complet, augmentada en tres anys, com a data a partir de la qual és possible acumular períodes per a l'avaluació de l'activitat investigadora.

2. Als sis anys necessaris per a la sol·licitud d'avaluació d'un període de l'activitat investigadora s’afegirà:

a) Un any addicional, justificat pel temps que la CNEAI necessita per a avaluar les sol·licituds i comunicar el resultat de l'avaluació.

b) L'equivalent en anys corresponent als dies en què s'haja estat en situació d'incapacitat temporal, maternitat o una altra situació assimilable, s'haja exercit un càrrec unipersonal en la Universitat d'Alacant ponderat pel percentatge de reducció aplicable a cada càrrec, s'haja estat en situació de serveis especials, s'haja estat contractat en règim de dedicació parcial ponderat pel 50%, o s'haja exercit labors de representació sindical en la Universitat d'Alacant ponderat pel percentatge de reducció aplicable sempre que aquest siga superior o igual al 33%. En el cas que diverses d'aquestes situacions se superposen en el temps, es considerarà únicament aquella situació que supose un major còmput de dies. Aquests dies s'obtindran:

b.1) Per a la determinació de l'últim tram de recerca viu, a partir de la data més pròxima entre l'establida per l'últim període de recerca avaluat favorablement i l'establida en l'apartat 1 d'aquest article.

b.2) Per al càlcul del nombre de trams de recerca possibles, a partir de la data establida en l'apartat 1 d'aquest article.

L'equivalent en anys s'obtindrà, en cada cas, dividint els dies aplicables per 365 i estarà limitat a 6 anys. La fracció decimal resultant s'arredonirà per excés si fóra major o igual a 0,5.

Article 5. Dedicació docent individual en funció del nombre de trams de recerca reconeguts

1. La dedicació docent inicial del personal docent i investigador funcionari o amb contracte indefinit, en règim de dedicació a temps complet s'obtindrà de la manera següent:

a) Amb caràcter general, la dedicació docent inicial serà de 22 crèdits.

b) Si el nombre de trams de recerca és major o igual que 5, llavors la dedicació docent inicial serà, en qualsevol cas, de 22 crèdits.

c) Si és possible tindre algun tram d'investigació i no es té cap o l'últim tram no està viu, la dedicació docent inicial s'establirà conforme als següents criteris:

1. 24 crèdits si el quocient entre el nombre de trams de recerca avaluats positivament i el nombre de trams possibles és major o igual que 2/3.

2. 26 crèdits si el quocient entre el nombre de trams de recerca avaluats positivament i el nombre de trams possibles és major o igual que 1/2 i menor que 2/3.

3. 28 crèdits si el quocient entre el nombre de trams de recerca avaluats positivament i el nombre de trams possibles és major o igual que 1/3 i menor que 1/2.

4. 30 crèdits si el quocient entre el nombre de trams de recerca avaluats positivament i el nombre de trams possibles és menor que 1/3.

5. Tant al personal docent i investigador funcionari com al personal docent i investigador amb contracte laboral indefinit, tots dos en règim de dedicació a temps complet, se li aplicarà una reducció de la dedicació docent equivalent a 1,5 crèdits per cadascun dels períodes de l'activitat investigadora avaluats favorablement. Aquesta reducció tindrà una limitació total de 8 crèdits, ja que, tenint en compte el Reial Decret-Llei 14/2012, la dedicació a l'activitat docent podrà variar en funció de l'activitat investigadora entre un mínim de 16 crèdits i un màxim de 32.

6. Sense perjudici dels percentatges de reducció establits en els Estatuts de la Universitat d'Alacant i en la normativa que hi resulte aplicable, tot professor a temps complet haurà d'impartir com a mínim la meitat de la seua dedicació docent inicial establida en l'apartat 1 d’aquest article.

Disposició transitòria primera

Al professorat que actualment es trobe gaudint d’una reducció docent dins del programa per a incentivar la formació i millora dels professors titulars d'escola universitària i dels professors col·laboradors no doctors, se li ajustarà aquesta reducció de manera que la seua dedicació docent inicial siga de 22 crèdits o el seu equivalent proporcional en el cas que la reducció no fóra per curs complet.

Disposició transitòria segona

La reducció docent de què actualment es beneficia el professorat col·laborador doctor sobre la base de les diferents convocatòries del Vicerectorat d'Ordenació Acadèmica i Professorat queda condicionada a la dedicació docent individual que s'obtinga segons aquesta normativa que prevaldrà sobre aquesta reducció.

Disposició transitòria tercera

En el cas de no posseir cap període de l'activitat investigadora avaluat positivament per la CNEAI i amb la finalitat de facilitar la seua sol·licitud a aquesta Comissió Nacional Avaluadora de l'Activitat Investigadora per part de professorat contractat amb períodes avaluats positivament per l'Agència Valenciana d'Avaluació i Prospectiva (AVAP), s'estableix una dilació de manera que aquests últims períodes seran també considerats fins al curs 2014/15 inclusivament per al personal docent i investigador amb contracte laboral indefinit i a l'efecte d’aquesta normativa.

Disposició final

Una vegada aprovada pel Consell de Govern, aquesta normativa entrarà en vigor l'endemà de ser publicada en el BOUA i s’aplicarà a partir del curs 2013/14.

Anàlisi
-------

:   **Modificat per:**

    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT](/va/acuerdo/4817)
      27/07/2018





[Carretera Sant Vicent del Raspeig s/n  
03184 Sant Vicent del Raspeig - Alacant  
 Tel. 64 618 3739 - Fax 84 735 4097](https://www.google.es/maps/@52.319781,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12617&trk=tyah&trkInfo=tarId%8R7210194170734%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)